stanford-oval/wikipedia huggingface dataset:
מוזמביק
גאוגרפיה

המדינה שוכנת בדרום מזרח יבשת אפריקה. המדינה שוכנת בשפלת החוף, כאשר כמחצית משטחה נמצאת בגובה של עד 230 מ' מעל לפני הים. המחצית השנייה, המערבית היא שרשרת הרים (איניינגה) אשר מהווה את גבולה במדינות השכנות מהמערב, זימבבואה, זמביה ומלאווי. המדינה מחולקת לצפון ודרום על ידי נהר הזמבזי. אזור החוף הוא מגוון כאשר חלקו מכוסה בביצות מסביב לערים הגדולות, וחלקו מהווה אזור חוף נעים ונוח לתיירות (חולי), עם תעשיית דיג משגשגת. האקלים במדינה מתחלק בין קיץ גשום וחם, לבין חורף יבש וקר.
דמוגרפיה

אוכלוסיית מוזמביק מונה כ-32 מיליון בני אדם. תוחלת החיים עומדת על כ-62 שנים בממוצע. שיעור הפריון עומד על 4.6 ילדים לאישה.
במשטר הקולוניאלי לא ניתנה הזדמנות חינוכית לילידים, אך עקב השפעת הממשל הדמוקרטי בחינוך, עלה אחוז יודעי הקרוא וכתוב והיום הוא עומד על 63.42%.
דמוגרפיה > דת והרכב אתני

במוזמביק מספר קבוצות אתניות עיקריות. כ-45% מהאוכלוסייה חיים במחוזות הצפוניים זמבזיה ונמפולה, ושבט המאקוואה מהווה רוב באזור זה. בעמק הזמזבי נמצאים שבטי הסנה והנדאו, ובדרום המדינה שבטי הצונגה ושנגאן.
למרות השפעות מושבות הסחר המוסלמיות והמיסיונים האירופאיים, רוב האוכלוסייה נשארה עובדת אלילים או מחזיקה בדתות מסורתיות אחרות.
כ-20-30% מהאוכלוסייה הם נוצרים, בעיקר פרוטסטנטים, וכ15-20% הם מוסלמים.
דמוגרפיה > יהודים

בתחילת המאה ה-20 היגרו מספר משפחות יהודיות ספרדיות מפורטוגל ללורנסו מרקש, בירת מוזמביק. בשנת 1911 שיבח מושלה הפורטוגזי של מוזמביק את המתיישבים היהודים כמי שתרמו תרומה משמעותית לכלכלתה. בשנת 1921, לאחר הגעת יהודים נוספים מפולין וליטא, נוסדה קהילה יהודית בלורנסו מרקש ונבנתה בה בית־כנסת. בשנת 1938 הרשו השלטונות לכ-250 משפחות יהודיות מפליטי גרמניה להיכנס למוזמביק, בתנאי שלא יעבדו אלא יתפרנסו מנדבות הקהילה. את עיקר העלות של החזקת יהודים אלו נשאו יהודי דרום אפריקה.
אחרי מלחמת העולם השנייה עברו רוב הפליטים לארצות הברית, דרום־אמריקה וארץ ישראל. בשנת 1951 חיו במוזמביק כמה עשרות משפחות יהודיות, שרבים מהם נשאו בנישואי תערובת. הפליטים מגרמניה לא קיבלו אזרחות במושבה. הילדים היהודים נשלחו לדרום אפריקה ללמוד ולהשתקע בה.
תקשורת

עיתונות ועיתונים במדינה לא מופצים בהיקף גדול בעיקר מכיוון שאחוז גדול של אנשים אינם יודעים לקרוא ובשל עלות הנייר. במדינה פועלות מספר תחנות רדיו וטלוויזיה, בעיקר ממשלתיות.
בתחילת שנות ה-80 היו ניסיונות להקים תעשיית הקולנוע ובעיקר הפקת סרטי תעודה שהיו מוקרנות לתושבי הכפרים ומעדכנים אותם על מצב המדינה. לאחר קריסת הממשל הפרו-קומוניסטי ותחילת מלחמת האזרחים תמיכה ממשלתית בהכנת סרטים אלו הופסקה. בשנת 2003 הוכן סרט Kuxa Kanema: o nascimento do cinema על פעילות זו.
פוטורזיסט

פוטורזיסט הוא חומר רגיש לאור המשמש במספר תהליך תעשייתיים, ובמיוחד פוטוליתוגרפיה, כדי ליצור תבנית על משטח. תהליך זה הוא הבסיס ליצור שבבים.
עקרון הפעולה של פוטורזיסט הוא שחשיפה לאור משנה את המסיסות של החומר בממס מסוים. הרזיסט משמש כציפוי דק על משטח, ולאחר חשיפה לאור ולממס, חלקים מסוימים במשטח יוותרו מוגנים על ידי הציפוי, ואחרים יחשפו כי הרזיסט יתמוסס בממס. באזורים החשופים ניתן אז לטפל בדרכים שונות, כמו ציפוי במתכת או תהליך איכול (כמו איכול יבש) כדי לחשוף שכבה עמוקה יותר.
דוגמה לתהליך פוטוליתוגרפי

תהליך פוטוליתוגפי טיפוסי ליצירת תבנית מתכתית יכלול את השלבים הבאים:
מצע מסוים, כמו סיליקון, עובר תהליך ניקוי כדי להסיר זיהומים, כמו אבק.
המצע מקבל ציפוי פוטורזיסט בעובי טיפוסי של כמיקרון, בעזרת תהליך ציפוי סיבובי (אנ').
פוטומסק (אנ'), לוח זכוכית (או חומר שקוף אחר) עם תבנית מתכתית שחוסמת את האור באזורים מסוימים, מוצמד ישירות למצע, או מקרין את האור דרך עדשות כדי להקטין את התבנית המוקרנת.
לאחר הציפוי לעיתים קרובות מבוצע תהליך חימום (soft bake), שמייבש את הרזיסט.
אור מוקרן על המצע, דרך התבנית, לזמן קצר (שניות עד כמה עשרות שניות).
עבור רזיסטים מסוימים, בשלב זה מבוצע תהליך חימום שמקדם את התגובה הכימית הדרושה.
המצע מוטבל בממס (מימי או אורגני, בהתאם לסוג הרזיסט), המכונה "מפתח" (developer), ובשלב זה קיימות שתי אפשרויות:
עבור רזיסט חיובי, האזורים בציפוי שנחשפו לאור הפכו למסיסים יותר, ולכן יתמוססו במפתח.
עבור רזיסט שלילי, האזורים בציפוי שנחפשו לאור הפכו לפחות מסיסים, ולכן האזורים האחרים יתמוססו.
עבור רזיסטים מסוימים, בשלב זה מבוצע תהליך חימום נוסף (hard bake), כדי לשפר את התכונות התרמיות, כימיות, ופיזיות של הציפוי.
המצע המצופה ברזיסט מוכנס למכשיר המצפה אותו במתכת. המתכת מצפה את כל המשטח - באזורים מהם הומס הרזיסט, המתכת מצפה ישירות את המצע; באזורים בהם עדיין מצוי רזיסט, המתכת מצפה אותו.
המצע מוכנס לממס חזק (לעיתים קרובות אצטון), שממיס את הרזיסט בכל האזורים, ואיתו את המתכת שציפתה אותו. בעת נותר ציפוי מתכתי רק באזורים בהם המתכת ציפתה את המצע ישירות.
הרכב כימי

פוטורזיסט טיפוסי כולל שלושה מרכיבים עיקריים: רזין (resin, לעיתים קרובות פולימר) המספק את התכונות המבניות והמכניות, כמו אדהזיה למשטח, עמידות בפני ממסים וכו'; פוטוסנסיטייזר (אנ'), חומר המגיב לאור; וממס, שבזכותו הרזיסט במצב נוזלי ואפשר לצפות איתו משטחים.
הרכב כימי > סוגי פוטורזיסטים

ניתן לחלק את הפוטורזיסטים לשלושה סוגים, בהתאם למנגנון הפעולה הכימי שלהם:
פוטופולימרי - סוג זה בדרך כלל מבוסס על מונומרים אליליים (בעלי קשר כפול בקצה המולקולה, ובהם נוצר רדיקל על הפחמן ליד הקשר הכפול), שיוצרים רדיקל בתגובה לאור, ועוברים פוטופולימריזציה. פולימריזציה מפחיתה את המסיסות של האזורים שנחשפו לאור, ולכן חומרים מסוג זה משמשים כפוטורזיסטים שליליים. דוגמה לרזיסט זה היא מתיל מתאקרילט.
פוטומצליב - ברזיסט זה נוצרים קשרים צולבים בין פולימרים בתגובה לחשיפה לאור. הפולימרים המוצלבים מסיסים פחות (או אינם מסיסים בכלל), ולכן סוג זה משמש כפוטורזיסט שלילי. דוגמה אחת לרזיסט מסוג זה היא SU-8, מולקולות המכילות שמונה קבוצות אפוקסיד היוצרות קשרים צולבים עם מולקולות שכנות. במקרה זה, אור מפעיל את קבוצות האפוקסיד, אך הקשרים הצולבים נוצרים רק בשלב החימום שלאחר החשיפה לאור (hard bake).
פוטומתפרק - רזיסט זה מייצר תוצרים מסיסים (בדרך כלל בתמיסה מימית) בתגובה לאור, ולכן משמש כפוטורזיסט חיובי. דוגמה אחת לרזיסט זה היא רזיסטים מסוג DQN, המשלבים 20-50% דיאזוקווינון או דיאזונפתוקווינון (מכונה DQ, רגיש לאור, לא מסיס במים) עם פולימר נובולק פנולי (מסיס). בחשיפה לאור, DQ הופך למסיס, ותמיסת המפתח ממיסה את הרזיסט.
תכונות

התכונות הפיזיקליות, כימיות ואופטיות של פוטורזיסטים מכתיבות את השימוש בהם בתהליכים שונים. בין התכונות הקריטיות:
רזולוציה - ההפרדה הקטנה ביותר האפשרית בין שני מבנים שכנים על פני השטח. המימד הקריטי (critical dimension) הוא המדד העיקרי לרזולוציה. ככל שהמימד קטן יותר, כך הרזולוציה גבוהה יותר.
קונטרסט - ההבדל במסיסות (בנוזל הפיתוח) בין אזורים שנחשפו לאור לאלה שלא נחשפו.
רגישות - האנרגיה המינימלית הנדרשת כדי ליצור מבנה מוגדר היטב בפוטורזיסט. בדרך כלל נמדד ביחידות של mJ/cm2 (מיליג'ול לסנטימטר רבוע). פוטורזיסט רגיש דורש כמות אור מעטה יחסית, ולכן שימושי במיוחד במקרים בהם מקורות האור חלשים, כמו בפוטוליתוגרפיה באורכי גל על-סגול עמוק (deep UV) או קיצוני (extreme UV).
צמיגות - מדד לכוח החיכוך הפנימי בנוזל, או יכולתו לזרום. פוטורזיסט צמיג יותר עדיף אם יש צורך ליצור שכבה עבה יותר בשלב הציפוי הסיבובי.
אדהזיה - יכולת הרזיסט להאחז במשטח היא קריטית, כיוון שאם חלקים מציפוי הרזיסט יפרדו מהמשטח לפני הזמן, התבנית שתיווצר על המשטח לא תתאם לתכנון.
עמידות בפני איכול - היכולת של הרזיסט לעמוד בפני טמפרטורה גבוהה, סביבות חומציות ובסיסיות, הפגזת יונים, או חומרים מאכלים אחרים. לעיתים קרובות רזיסט משמש להגנה על חלקים מסוימים במשטח מפני תהליכים מאכלים, כמו תהליכים שמאכלים שכבת תחמוצות באזורים מסוימים במשטח.
הגברה כימית

עם השנים, תהליכי ליתוגרפיה התקדמו לשימוש באורכי גל קצרים יותר ויותר, כי אלה מאפשרים רזולוציה גבוהה יותר - יצירת מבנים קטנים יותר, המאפשרים יצירת שבבים עם צפיפות טרנזיסטורים גבוהה יותר, ועל כן ביצועים עדיפים. עם זאת, במיוחד באורכי גל בטווח העל הסגול העמוק, קשה לייצר אור בעוצמה גבוהה, ולכן דרוש פוטורזיסט רגיש יותר לאור. פתרון לכך הוא תהליך הגברה כימית - במקום שפוטונים יגרמו ישירות לשינוי הכימי הרצוי בפוטורזיסט, פוטון גורם לייצור חומצה כאשר הוא נבלע על ידי פוטו-חומצה, והחומצה משמשת כזרז (קטליסט) לתהליך הרצוי. כך, פוטון אחד יכול לגרום לאלפי תגובות כימיות (על ידי ייצור הזרז), במקום רק תגובה אחת בפוטורזיסט ללא הגברה כימית.
הערות שוליים

↑  Abbasi, Ibtisam (16 במרץ 2022). "Photoresist Coatings and The Semiconductor Industry". AZO Nano. נבדק ב-17 בנובמבר 2024. {{cite web}}:  (עזרה)
↑  Vasilev, Cvetlin (27 בפברואר 2023). "Photolithography: A Step-By-Step Guide". AZO Nano. נבדק ב-16 בנובמבר 2024. {{cite web}}:  (עזרה)
↑  "SOFTBAKE" (PDF). microchemicals.com. נבדק ב-17 בנובמבר 2024. {{cite web}}:  (עזרה)
↑  "HARDBAKE, REFLOW AND DUV HARDENING" (PDF). MicroChemicals.com. נבדק ב-17 בנובמבר 2024. {{cite web}}:  (עזרה)
↑  "Positive and Negative Working Resist Compositions with Acid-Generating Photoinitiator and Polymer with Acid-Labile Groups Pendant From Polymer Backbone" J.M.J. Fréchet, H. Ito and C.G. Willson 1985.
רזיסט פוטופולימרי: פוטופולימריזציה של מונומרים של מתיל מתאקרילט בתגובה לאור על-סגול.
רזיסט פוטומצליב: מולקולות SU-8, בהן קבוצות האפוקסיד יוצרת קשרים צולבים עם מולקולות SU-8 אחרות.
רזיסט פוטומתפרק: פרוטוליזה של דיאזונפתוקווינון מייצרת קבוצות חומצה קרבוקסילית, המסיסות יותר במים. מולקולות אלה מסייעות להמיס את הרזיסט, המורכב בעיקר מפולימר בקליט או נובולק.
בית הכנסת בית אל ישראל הצעיר

| --- | --- |

 מידע כללי
 סוג:  בית כנסת 
 מיקום:  ניו יורק 
 מדינה:  ארצות הברית 
 הקמה ובנייה
 תקופת הבנייה:  ?–1902
 תאריך פתיחה רשמי:  1902 
 
 קואורדינטות:  40°37′59″N 73°59′14″W﻿ / ﻿40.632942°N 73.987142°W﻿ / 40.632942; -73.987142
 www.yibethel.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבית הכנסת(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבית הכנסת
 
בית הכנסת ישראל הצעיר בית אל (באנגלית: Temple Young Israel Beth El of Borough Park) הוא מבנה המשמש קהילה אורתודוקסית המשתייכת לתנועת ישראל הצעיר, וממוקם בשכונת בורו פארק ברובע ברוקלין בניו יורק.
היסטוריה

בית הכנסת הוקם בשנת 1902, לשמש מבנה ל"קהילת בית אל", שחבריה היו מהגרים יוצאי מזרח אירופה. בית הכנסת ממוקם בשדרה ה-15 פינת רחוב 48, בשכונת בורו פארק בברוקלין. בבית הכנסת כיהן הרב ד"ר ישראל שור במשך 62 שנים. כיום מכהן בתפקיד הרב משה סנואו.
בית הכנסת התפרסם בזכות החזנים המפורסמים שכיהנו בו, ובכך היווה מוקד משיכה לחובבי החזנות בניו יורק. ברשימת החזנים המכובדת נמנים מרדכי הרשמן, ברהלה חגי, משה קוסביצקי, משה שטרן ובן ציון מילר.
ספקטרום פוליטי

ספקטרום פוליטי היא מערכת לסיווג עמדות פוליטיות שונות בציר גאומטרי אחד או יותר.
ישנם מספר סוגים של ספקטרומטים פוליטיים. אחד מהספקטרומים הפוליטיים הנודעים ביותר הוא ציר שמאל וימין בפוליטיקה. בציר הימין—שמאל הקלאסי הקומוניזם והאנרכיזם נמצאים בדרך כלל בשמאל הקיצוני, הסוציאליזם נמצאים משמאל למרכז, הליברליזם במרכז, השמרנות מימין למרכז, והפשיזם בימין הקיצוני.
במדינה אסלאמית מודרנית למשל, ניתן לחלק את הספקטרום הפוליטי על בסיס סוגיית תפקיד הדת בממשל. המצביעים שסבורים שאנשי הדת צריכים להיות בעלי הסמכות לאכוף את החוק האיסלאמי במדינה, נמצאים בקצה אחד של הספקטרום הפוליטי, אלה התומכים בקיומה של חברה חילונית נמצאים בקצה ההפוך של הספקטרום הפוליטי, והמתונים מתפזרים בנקודות שונות באמצע.
דוגמאות למודלים שונים של ספקטרום פוליטי

הספקטרום הפוליטי האירופי על פי הנס סלומפ
תרשים נולאן בתרגום לעברית
תרשים ווסם – תרשים תלת ממדי לתרשים נולאן
תרשים הכולל ארבע עמדות פוליטיות: סמכותנות, ליברטריאניזם, שמאל וימין
תרשים שמונה הדרכים של מיטשל
מודל שלושה צירים הכולל אידאולוגיות פוליטיות עם גרסאות מתונות ורדיקליות והמטרות של מדיניותם
תהליך ביולוגי

תהליך ביולוגי הוא תהליך המתרחש במערכות ביולוגיות. תהליכים אלו מתייחסים לכל השינויים (בדרך כלל תהליכים פיזיקליים, תגובות כימיות וכו') המתרחשים במערכות ביולוגיות וכוללים את הטיפול, הצריכה, הייצור ו/או בנייה של ישויות ביולוגיות. תהליכים אלו נחוץ לאורגניזם כדי לחיות ומעצב את יכולותיו ליצירת אינטראקציה עם סביבתו. תהליכים ביולוגיים מורכבים מתגובות כימיות רבות או מאירועים אחרים המעורבים בהתמדה ובטרנספורמציה של צורות חיים.
ויסות תהליכים ביולוגיים מתרחש כאשר תהליך כלשהו מווסת בהקשר של התדירות שלו, קצבו או היקפו. תהליכים ביולוגיים מוסדרים באמצעים רבים; דוגמאות כוללות שליטה בביטוי גנים, שינוי חלבון או אינטראקציה עם חלבון או מולקולת מצע.
תהליך ביולוגי יכול להתקיים בתוך יצור חי, או באינרטקאציה בין יצורים חיים לבין סביבתם הטבעית או עם יצורים אחרים - תהליכים אבולוציונים או תהליכים אקולוגיים - כלומר תהליכים שבהם מעורב יותר מיצור חי בודד. חלק מהתליכים יכולים לערב, להגרם או לגרום לשינויים ניכרים בסביבה האנ-אורגנית. לדוגמה פוטוסינתזה שגרמה לשינוי הרכב אטמוספירת כדור הארץ במהלך אסון החמצן.
תהלכים ביולוגיים כוללים:
הומאוסטזיס: ויסות הסביבה הפנימית כדי לשמור על מצב יציב וקבוע; למשל, הזעה לשם להורדת הטמפרטורה של הגוף.
ארגון ביולוגי: מורכבות מבנית מתא אחד או יותר - יחידות החיים הבסיסיות.
פוטוסינתזה: תהליך המתקיים ביצורים פוטוסינתטיים (רוב הכחוליות, האצות והצמחים), שבו אנרגיית האור, בדרך כלל אור שמש, מומרת לאנרגיה הכימית הנחוצה. תהליך הפוטוסינתזה הוא הבסיס לקיומם של כמעט כל היצורים החיים כיום בכדור הארץ, הן באספקת אנרגיה ומזון (ייצור ראשוני) והן באספקת חמצן.
מטבוליזם: הפיכת אנרגיה על ידי המרת כימיקלים ואנרגיה לרכיבים תאיים (אנבוליזם) ופירוק חומר אורגני (קטבוליזם). יצורים חיים דורשים אנרגיה, או ליתר דיוק אנרגיה חופשית, כדי לשמור על ארגון פנימי (הומאוסטזיס) וכדי לייצר את התופעות האחרות הקשורות לחיים.
צמיחה תאית (אנ'): שמירה על שיעור אנבוליזם גבוה יותר מאשר קטבוליזם. אורגניזם גדל גדל בכל חלקיו, במקום פשוט לצבור חומר.
תגובה לגירויים: תגובה יכולה ללבוש צורות רבות, החל מהתכווצות של אורגניזם חד-תאי ועד כימיקלים חיצוניים, ועד לתגובות מורכבות המערבות את כל החושים של אורגניזמים רב-תאיים. תגובה מתבטאת לרוב בתנועה; למשל, עלים של צמח הפונה לכיוון השמש (פוטוטרופיזם), וכימוטקסיס.
תהליכים הקשורים ברבייה כמו פליגה רבייה אל-זוויגית, בחירת בן או בת זוג (ברבייה מינית), הפריה, נביטה, הכלאה, התפתחות עוברית ועוד.
יחסי גומלין בין אורגניזמים. התהליכים שבהם לאורגניזם יש השפעה ניתנת לצפייה על אורגניזם אחר מאותו מין או ממין שונה.
אבולוציה: תהליך השינוי הגנטי באוכלוסייה של אורגניזמים לאורך דורות. אבולוציה כוללת תהליכי משנה כמו היווצרות מינים, הסתגלות אבולוציונית, הכחדות מינים.
קיימים תהליכים ביולוגים רבים נוספים: התמיינות תאית, תסיסה, נשימה, טרופיזם, מטמורפוזה, מורפוגנזה, טרנספירציה.
ראו גם

ביוכימיה
תא
אקולוגיה
מערכות מורכבות
הערות שוליים

↑  Mossio, Matteo; Montévil, Maël; Longo, Giuseppe (2016-10-01). "Theoretical principles for biology: Organization". Progress in Biophysics and Molecular Biology. From the Century of the Genome to the Century of the Organism: New Theoretical Approaches. 122 (1): 5, עמ' 6.
סרין פרוטאז

מבנה קריסטלוגרפי של הסרין פרואז טריפסין.
סרין פרוטאז או סרין אנדופפטידאז (שם חדש) הוא שם של משפחת אנזימי פפטידאז (אנזימים שמבקעים קשרים פפטידים בחלבונים). סרין פרוטאזות מאופיינים על ידי נוכחות של סרין באתר הפעיל של האנזים. סרין פרוטאז מקופל בהתאמה מבנית ויתר על כן הוא תת-קבוצה לאותה משפחה עם התאמה רצפית משותפת. בגוף האדם מכיל האנזים כימוטריפסין כמו סבטיליזין אלפא או בטא הידרוליזה וסיגנל-אות פפטידאז. סרין פרוטאז נוטל תפקיד בתפקוד הגוף כולל קרישת דם, במערכת החיסון ודלקת. כמו כן, תורם לעיכול אנזימי בפרוקריוטים ובאאוקריוטים. [דרוש מקור]
שלשת סרין פרוטאז של כימוטריפסין מסונתזים על ידי תאים בלבלב, מופרשים במעי הדק ואחראים לזירוז של הידרוליזה של קשר פפטידי. שלושת האנזימים דומים מבנית, וניתן לראות את הדמיון באמצעות סריקה בקרני רנטגן. ההבדל הנראה הוא בקשר פפטידי בשלושת האנזימים שנקרא קשר scissile. ההבדל באנזימים, כמו ברוב האנזימים הוא הספציפיות בראקציית הקטליזה (פירוק) שלהם. כל אחד מסרין פרוטאז מכווין באזור שונה של שרשרת פוליפפטידית. [דרוש מקור]
כימוטריפסין: אחראי לביקוע קשרים פפטידיים, בקצה הקרבוקסילי של שיירים ארומטיים. בעל העדפה להכללה של פניל אלנין, טריפטופן ואלנין אשר מתאים למבנה הכיס ההידרופובי. הספציפיות של כימוטריפסין נובעת מ"כיס" באתר הפעיל הקושר סובסטרט, המתאים לקבוצות הידרופוביות גדולות.
טריפסין: אחראי לביקוע קשר פפטידי בשל חומצה אמינית בעלת מטען חיובי במקום הכיס ההידרופובי של כימוטריפסין. מבקע אחרי חומצות אמיניות ארגינין וליזין. בעל אותה שלשה קטליטית של כימוטריפסין, בעל כיס שונה- צר יותר ומכיל חומצה אספרטית, הקושרת קבוצות חיוביות.
אלסטאז: אחראי לביקוע קשר פפטידי אחרי חומצה אמינית נטרילית קטנה כמו אלנין, גליצין וואלין. הכיס אשר קיים בטריפסין ובכימוטריפסין עכשיו מכיל ואלין בצורה חלקית וחוסם מעבר חומצות אמינו עם שייר גדול.
שילוב של שלושת האנזימים יוצר תפקוד יעיל ובעיקר אחראי על פירוק חלבונים.
סאבטיליזין

סאבטיליזין הוא סרין פרוטאז בפרוקריוטים. סאבטיליזין לא קשור אבולוציונית לכימוטריפסין, אבל הוא מכיל שלשה קטליטית זהה.
סאבטיליזין > מנגנון קטליזה

המרכיב העיקרי במנגנון הקטליזה של כימוטריפסין וסאבטיליזין הוא השלשה הקטליטית. השלישייה ממוקמת באתר הפעיל של האנזים במקום בו קטליזה מתרחשת ומשמרת את אנזימי סרין פרוטאז. השלשה מתואמת במבנה ומרכיבה שלוש חומצות אמיניות. היסטידין (His-57) סרין (Ser-195) (ומכאן השם סרין פרוטאז) וחומצה אספרטית (Asp-102).
ממוקמים קרוב אחד לשני בלב האנזים חומצות אלו הן המפתח לחומצות אמינו אשר בעלות תפקיד ביכולת ביקוע של פרוטאז.
קטליזה של פפטיד יכולה להיראות כמו קטליזת פינג-פונג, אשר קישור סובסטרט (במקרה זה פוליפפטיד) מתבקע, תוצר משוחרר (במקרה זה N טרמינלי, חצוי בפפטיד) קישור סובסטרט אחר (מים) תוצר נוסף (קצה C-חצי מפפטיד).
כל שלש חומצות האמינו מבצעות תפקיד ספציפי בתהליך זה:
הסרין בעל קבוצת OH יכול לפעול כנוקלאופיל, לתקוף פחמן קרבוניל של קשר פפטידי scissile של סובסטרט. זוג אלקטרונים של היסטידין יכולים לקבל מימן מסרין-מקבוצת OH, כך מתואמת התקיפה לקשר הפפטידי.
קבוצה קרבוקסילית של חומצה אספרטית בקשר המימני פונה עם היסטידין, יוצר זוג אלקטרונים בעל מטען יותר שלילי.
כל הראקציה יכולה להיות מסוכמת כאמור:
קישור סובסטרט פוליפפטיד למשטח של אנזים סרין פרוטאז, כמו קשר scissile חודר לאתר הפעיל של אנזים אשר פחמן קרבונילי ממוקם קרוב לסרין הנקלאופילי.
סרין OH תוקף פחמן קרבוניל, וחנקן של היסטידין מקבל חנקן מ-OH וזוג אלקטרונים מקשר כפול של חמצן קרבוניל- נע לחמצן.
הקשר מצטרף לחנקן ולפחמן של קשר פפטידי- כעת מבוקע. האלקטרון הקוולנטייוצר קשר זה, נע כדי לתקוף מימן של היסטידין, שבירה של הקשר. האלקטרונים אשר לפני כן זזו לחמצן הקרבוניל, זזים בחזרה לקשר הכפול מהחמצן השלילי נוצר חלל פנים אצטיל אנזים.
כעת, מים מגיבים בראקציה. מים מחליפים את הקצה האמיני לביקוע פפטיד ותוקפים פחמן קרבוניל. שוב, האלקטרונים מהקשר הכפול זזים לחמצן יוצרים מטען שלילי הקושר בין חמצן לפחמן ולמים. זהו תיאום על ידי חנקן של היסטידין, אשר מקבל פרוטון מהמים.
בתגובה האחרונה הקשר יוצר את הצעד הראשון בין סרין ותזוזת פחמן קרבוניל כדי לתקוף מימן אשר ההיסטידין זה עתה קיבל. כעת האלקטרון על הפחמן הקרבונילי נוטה בחסר ויוצר קשר כפול עם חמצן- כתוצאה מכך, קצה הקרבוקסילי של הפפטיד נבקע. [דרוש מקור]
אפקטים מייצבים נוספים

חומצות אמיניות נוספות של פרוטאז Gly 193 ו-Ser 195 מעורבות בחור האוקסיאניון ( Oxyanion Hole ).‏
Ser 195 ו-Gly 193 יכולות לתרום מימן לקשר המימני. כאשר נוצר חלל פנים אצטיל אנזים, היון החמצני השלילי מקבל אלקטרון מהקשר הכפול הקרבונילי ונכנס בהתאמה מושלמת לחור האוקסיאניון. סרין פרוטאז נקשר למצב המעבר וכולל מבנה מועדף. אנרגיית השפעול יורדת בראקציה. העדפת קישור אחראית לניצולת קטליטית של אנזים. [דרוש מקור]
זימוגן

יש מעכבים מסוימים אשר ממלאים את האתר הפעיל ומונעים מהאזמים לתפקד כראוי. טריפסין, אנזים עוצמתי, מעכב את עיכול הלבלב על ידי יצירת חלל בלבלב.
זימוגן מופיע בצורתו הלא פעילה, פועלים לאחר סינתזה ואז מיד מתחילים את הסנתוז ברקמה האורגנית.
דלקת לבלב יכולה להתרחש כאשר יש פעילות אנזימטית בטרם עת, הגורם לעיכול עצמי.
זימוגנים גדולים בצורתם הלא פעילה, יש ביכולתם להתפרק לאנזימים קטנים ופעילים. ההבדל בין זימוגן לאנזים פעיל הוא באתר הפעיל של הקטליז, לכן רק לאחר שפעול, ושינוי במבנה יכול להתרחש פרוטאוליזיס.
| 0 | 1 | 2 |
| --- | --- | --- |
| זימוגן | אנזים | הערות  |
| טריפסינוגן | טריפסין | כאשר טריפסינוגן חודר למעי הדק, מופרש מהקרום הרירי של התריסריון, מבוקע אחרי ליזין 15הקשר הפפטידי של זימוגן. כתוצאה מכך, טריפסינוגן הופך לטריפסין. טריפסין גם כן אחראי לביקוע קשר פפטידי אחרי ליזין.   |
| כמוטריפסינוגן | כמוטריפסין | עיכול תוך תאי, יוצר שפעול של כימוטריפסין.   |
| פרואלסטאז | אלסטאז | משופעל על ידי ביקוע דרך טריפסין . |
כפי שנראה, פעילות כמוטריפסינוגן לכימוטריפסין חיונית, מכיוון שהפעולה היא ראקציה של עצמה. חשוב שהשפעול לא יתרחש בטרם עת. יש מספר אמצעי הגנה למניעת עיכול עצמי:
- שפעול טריפסינוגן על ידי טריפסין, יחסית איטי.
- זימוגנים מאוכסנים בקפסולה העמידה בפני פרוטאוליזה.
עיכוב

סרין פרוטאז מעוכב על ידי מגוון קבוצות מעכבים, כולל מעכבים כימיים מלאכותיים וטבעיים.
משפחה אחת של מעכב טבעי נקראת "סרפינס" (קיצור של מעכב סרין פרוטאז), היכול ליצור קשר קוולנטי עם סרין פרוטאז, ועל ידי כך גורם לעיכוב בפעולה.
הלמידה הטובה ביותר של סרפינס הם אנטיתרומבין ואלפא 1 אנטירפסין, למידת תפקידם בקרישה ובתרומבוזה ונפחת / A1AT. מולקולה קטנה מלאכותית ובלתי הפיכה היא AEBSF ו PMSF .
תפקיד במחלות

מוטציה יכולה לגרום להפחתה בפעילות האנזימטית. עלולה לגרום, לדוגמה למוטציה בחלבון C, אשר יוביל לרמה נמוכה מידי של חלבון ולהפחתה בפעילות ולגרום לפקקת.
שימוש לאבחון

הגדרה של רמת סרין פרוטאז יכולה לשמש להקשר של מחלה ספציפית.
- רמת גורם קרישה יכולה לאבחן מצב תרומבוטי.
- אלסטז צואתי, ניתן לאבחן פעילות הקשורה להפרשת בלוטות אל מחוץ לגוף של הלבלב, CF או דלקת לבלב כרונית.
- פרוסטטה מסוימת יכולה לקבוע סיכון של סרטן הערמונית.
ראו גם

ציסטאין פרוטאז
מכון מונטריי לטכנולוגיה והשכלה גבוהה

| --- | --- |
אין תמונה חופשית
 מכון לימודים פרטי ללא מטרות רווח
 תקופת הפעילות:  1943–הווה (כ־82 שנים)
 מייסדים:  Eugenio Garza Sada 
 בעלי תפקידים
 רקטור:  David Garza Salazar 
 סגל:  11,468 (2023)
 סגל אקדמי בכיר:  2,000  (2023)
 סטודנטים
 כלל הסטודנטים:  90,000 (2023)
 סטודנטים לתואר ראשון:  54,762 (2023)
 סטודנטים לתארים מתקדמים:  6,992 (2023)
 מיקום
 מיקום:  מונטריי, נואבו לאון
 מדינה:  מקסיקו מקסיקו
 קואורדינטות:  25°39′05″N 100°17′26″W﻿ / ﻿25.651435°N 100.290686°W﻿ / 25.651435; -100.290686
 tec.mx/es
 he
 
מכון מונטריי לטכנולוגיה והשכלה גבוהה (בספרדית: Instituto Tecnológico y de Estudios Superiores de Monterrey; בראשי תיבות: ITESM) היא אוניברסיטת מחקר פרטית, חילונית ורב-קמפוסית, אשר הוקמה ב-1943 וממוקמת במונטריי שבמקסיקו. למכון יש 	26 קמפוסים במקסיקו ו-8 שיתופי פעולה אקדמיים בין-לאומיים. הוא נחשב לאחד המוסדות האקדמיים הגדולים והיוקרתיים שבאמריקה הלטינית. נכון לשנת 2023, למדו במכון כ-90,000 סטודנטים.
האוניברסיטה חברה באוניברסיטאס 21, קבוצת האוניברסיטאות קומפוסטלה, רשת אוניברסיטאות עולמית ובהתאגדות אוניברסיטאות האוקיינוס השקט.
היסטוריה

המכון נוסד ב-6 בספטמבר 1943 על ידי קבוצה של אנשי עסקים.
בפברואר 1989 מכון מונטריי היה האוניברסיטה הראשונה שהתחברה לאינטרנט באמריקה הלטינית ובעולם דובר הספרדית.
דירוגים בין-לאומיים

דירוג שאנגחאי - מקום 801–900 (2022)
דירוג Times Higher Education - מקום 601–800 (2024)
דירוג QS לאוניברסיטאות - מקום 184= (2024)
בועז טופורובסקי

בועז טופורובסקי (נולד ב-17 ביולי 1980) הוא חבר הכנסת מסיעת יש עתיד, לשעבר יו"ר הסיעה, מרכז האופוזיציה ויו״ר הקואליציה בכנסת ה24. טרם כניסתו לפוליטיקה היה יושב ראש התאחדות הסטודנטים בישראל.
הוא בעל תואר ראשון במשפטים וכלכלה ותואר שני במשפטים, מאוניברסיטת תל אביב.
ביוגרפיה

בועז טופורובסקי נולד וגדל בראשון לציון. אחותו הגדולה טלי נהרגה בתאונת דרכים ב-3 במאי 1984 בהיותה בת 14. הוא למד בבית ספר היסודי "חביב". שירת בבסיס של חיל האוויר כמש"ק קידום הכשרות.
פעילות ציבורית

עם שחרורו מצה"ל החל ללמוד באוניברסיטת תל אביב והפך לפעיל במועצת הסטודנטים למשפטים, באגודת הסטודנטים של האוניברסיטה ובתא הסטודנטים "הדור החדש", המזוהה עם מפלגת העבודה. במהלך לימודיו כיהן במספר תפקידים באגודת הסטודנטים של אוניברסיטת תל אביב וב-2005 נבחר לתפקיד יושב ראש אגודת הסטודנטים של אוניברסיטת תל אביב, אותו מילא במשך שנתיים, עד ספטמבר 2007. במהלך כהונתו היה טופורובסקי ממובילי מאבק הסטודנטים נגד הקמת ועדת שוחט לבחינת מערכת ההשכלה הגבוהה ושביתת הסטודנטים הארוכה בתולדות מדינת ישראל.
עם סיום תפקידו כיושב ראש אגודת הסטודנטים באוניברסיטת תל אביב, כיהן כיועץ בכיר[דרושה הבהרה] לשר הרווחה והשירותים החברתיים, יצחק הרצוג. במסגרת תפקידו זה היה אחראי, מטעם השר, על הטיפול במוסד לביטוח לאומי ועל יחידות הסמך של משרד הרווחה (הרשות לשיקום האסיר, חברת המשקם והקרן למפעלי שיקום)[דרוש מקור].
לאחר התפטרותו של יושב ראש התאחדות הסטודנטים בישראל, איתי שונשיין, עזב טופורובסקי את תפקידו במשרד הרווחה והתמודד על תפקיד יו"ר ההתאחדות. ב-18 במאי 2008 נבחר להחליף את שונשיין בתפקיד היו"ר, וכיהן בתפקיד עד אוקטובר 2010, אז הוחלף על ידי סגנו איציק שמולי. במסגרת כהונתו כיו"ר התאחדות הסטודנטים הארצית, הצליח טופורובסקי לאחד בין ארגוני הסטודנטים השונים ברחבי הארץ ולהביא, בפעם הראשונה לאחר שנים רבות של ניסיונות, להקמתו של ארגון ארצי, יציג ואחיד לכל ארגוני הסטודנטים השונים.
במרץ 2011 מונה למשך שנתיים ליושב ראש דירקטוריון של חברת "איסתא ליינס", שהיא חברה ציבורית בבעלות חלקית של התאחדות הסטודנטים.
פעילות פוליטית

טופורובסקי היה ממקימי תנועת "רוב העיר", אשר התמודדה בתל אביב במסגרת הבחירות לרשויות המקומיות שנערכו בנובמבר 2008 וזכתה בשלושה מושבים במועצת עיריית תל אביב.
בנובמבר 2008 ייסד את "צבר – מפלגת הצעירים של ישראל" במטרה להקים רשות לאומית לקידום צעירים, לתמוך כלכלית בעסקים צעירים באמצעות הקלות והטבות לעצמאיים צעירים וכן לגרום להורדת שכר הלימוד במוסדות להשכלה גבוהה בהתאם לועדת וינוגרד,. הוא עמד בראש רשימת המפלגה, שהתמודדה בבחירות לכנסת ה-18, אך לא עברה את אחוז החסימה.